《清明日余与诸友游招隐山寺酌酒宋氏园亭谒苏才翁墓而归》
宋代·周孚

小雨冥冥欲作泥，晨光不负老人期。绿阴苍藓初分坐，白石清泉共赋诗。

酌醴焚鱼谩今日，卖刀买犊定何时。伤心紫阁飞杨老，千载茫茫只断碑。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。